ริวเคนโด นักรบมังกรผู้พิทักษ์

**ริวเค็นโด นักรบมังกรผู้พิทักษ์** หรือในชื่อภาษาญี่ปุ่น **มาดันเซ็นคิ ริวเค็นโด** () เป็นละครโทรทัศน์โทคุซัทสึของประเทศญี่ปุ่นผลิตโดยบริษัทวีฟ และสถานีโทรทัศน์ทีวีไอจิ ออกอากาศครั้งแรกเมื่อวันที่  8 มกราคม ค.ศ. 2006 ถึงวันที่  31 ธันวาคม ค.ศ. 2006 ออกอากาศทุกวันอาทิตย์เวลา 7:00 น. - 7:30 น. ทางสถานีโทรทัศน์ทีวีโตเกียว
 
## ภาพรวม
มาดันเซ็นคิ ริวเค็นโด หรือ ริวเค็นโด นักรบมังกรผู้พิทักษ์ เป็นซีรี่ส์โทคุซัทสึที่สร้างโดยการสนับสนุนจากบริษัทของเล่น ทาการะ โดยดำเนินเรื่องในเมืองเล็ก ๆ ชื่อว่า อาเคโบโนะ ผ่านตัวละครหลัก 3 คน ที่ได้รับเลือกจากพลังอันลี้ลับ ให้ต่อสู้ในฐานะนักรบมาดัน พวกเขาและพวกพ้องคนอื่น ๆ จะต้องต่อสู้กับเหล่าปิศาจจามังกะ นำโดยจอมมารเกรนโกสต์ ที่คอยส่งลูกสมุนปิศาจออกมาก่อความวุ่นวายในเมืองอาเคโบโนะ โดยช่วงต้นเรื่อง ตัวเอกทั้ง 3 ต้องก้าวข้ามความขัดแย้งจึงจะสามารถร่วมมือกันได้ในที่สุด

;การสร้าง
:มาดันเซ็นคิ ริวเค็นโด ได้เริ่มต้นวางแผนการผลิตผลงานตั้งแต่ ปี ค.ศ. 2002 ซึ่งในช่วงเวลานั้นบริษัทของเล่น ทาการะ (ทาการะโทมี่ ในปัจจุบัน) กำลังมองหาโปรเจ็กต์ที่จะกลายเป็นเสาหลักของของเล่นเด็กผู้ชายควบคู่ไปกับอนิเมะตั้งแต่ ทรานส์ฟอร์มเมอร์ส, เบย์เบลด, บีดาแมน ฯลฯ และต้องการที่จะเข้าสู่เป็นผู้สนับสนุนในการผลิตละครโทรทัศน์เพื่อสร้างความแตกต่างจากอนิเมะ ซึ่งก่อนหน้านี้เมื่อ 10 ปีก่อนเคยร่วมทุนกับละครโทคุซัทสึ เด็นโคโชจินกริดแมน โดยที่ทางบริษัทยังไม่มีความรู้ข้อมูลเกี่ยวกับภาพยนตร์โทคุซัทสึเลย จึงได้เชิญฮิโรอิ โอจิผู้ที่เขียนบทอนิเมะอย่าง วาตารุ เทพบุตรสองโลก มาเป็นผู้เขียนบทเรื่องนี้ ทั้งนี้ผู้ผลิตหลักคือ บริษัท โซจิคุ, ทาการะโทมี่ และ ฮิโรอิ โอจิ ได้ดำเนินการในส่วนดีไซน์ตัวละครและของเล่น ซึ่งงานออกแบบเริ่มขึ้นในช่วงฤดูใบไม้ผลิในปี ค.ศ. 2003 โดยมีเอกลักษณ์คือ ลวดลายของ มังกร และ กุญแจ แล้วใช้สีน้ำเงินเป็นสีของตัวละครหลัก ซึ่งแนวคิดที่มาใช้นั้นมาจากข้อมูลอ้างอิงจากผลการสำรวจแบบสอบถามของเด็กๆ
:ในส่วนกำหนดการณ์การออกอากาศเดิมจะออกอากาศภายในปี ค.ศ. 2005 แต่เนื่องจากสถานการณ์ต่างๆ จึงตัดสินใจเริ่มออกอากาศภายในเดือนมกราคม ปี ค.ศ. 2006 หลังจากถ่ายทำทั้งหมด 52 ตอนเสร็จสิ้น และด้วยเหตุนี้ ระยะเวลาของละครเรื่องนี้จึงกำหนดไว้ตั้งแต่เดือนมีนาคม ค.ศ. 2005 ถึงวันที่ 1 มกราคม ค.ศ. 2006 ส่วนการออกอากาศได้ออกอากาศทางสถานีโทรทัศน์ทีวีไอจิซึ่งเป็นสถานีโทรทัศน์ของเครือข่ายทีวีโตเกียว ซึ่งได้ฉายรายการพิเศษก่อนออกอากาศ ก่อนจะฉายจริง ออกอากาศทุกวันอาทิตย์ เวลา 6.30 ถึง 7.00 น. ซึ่งช้ากว่าพื้นที่ในเขตคันโตหนึ่งสัปดาห์ ในทางกลับกันหน้าเว็บไซต์อย่างเป็นทางการได้อัปเดตตัวอย่างตอนแรกไว้ล่วงหน้า
;เอกลักษณ์
:ในเรื่องนี้ได้กำหนดตั้งเมืองเล็ก ๆ ทีมีชื่อว่า อาเคโบโนะ ซึ่งเป็นเมืองสมมุติ และจุดลักษณะเด่นของคือฉากและการพรรณนาถึงฮีโร่ที่ปกป้องเมืองนั้นเท่านั้น โดยโลกทัศน์ของเรื่องได้รับแรงบันดาลใจจากภาพยนตร์เรื่อง โอโตโคะ วะ สึไรโยะ (男はつらいよ) ภาพยนตร์ที่ผลิตโดยบริษัทโชจิคุ ซึ่งเป็นผลงานอันเป็นเอกลักษณ์เด่น นอกจากนี้ยังมีเวทมนตร์มาเป็นต้นแบบ ซึ่งได้รับอิทธิพลมาจากภาพยนตร์ชุดแฮร์รี่ พอตเตอร์ ที่ได้รับความนิยมมาในช่วงปี ค.ศ. 2001

## เรื่องย่อ
วันธรรมดาวันหนึ่งในเมืองอาเคโบโนะ ที่อยู่ ๆ ความเงียบสงบก็พลันถูกทำลายลงโดยกองทัพปิศาจที่ปรากฎตัวขึ้นกระทันหัน เจ้าหน้าที่ตำรวจต่างเตรียมรับมือพวกมันอย่างไม่หวาดไม่ไหว แต่แล้วก็มีชายหนุ่มคนหนึ่งเดินฝ่าฝูงชนที่กำลังแตกตื่น เข้ามาในเมือง เขาคือ นารุคามิ เค็นจิ เจ้าหน้าที่ตำรวจหน้าใหม่ ที่เพิ่งจะย้ายเข้ามาประจำสถานีอาเคโบโนะเป็นวันแรก แต่กลับต้องมาพัวพันกับเหตุการณ์ประหลาดครั้งนี้ ขณะที่ชาวเมืองต่างหนีปิศาจกันจ้าละหวั่น นักรบปริศนาผู้หนึ่งก็ปรากฎตัวขึ้น และกำจัดปิศาจทีละตัวจนมันล่าถอยไป ซึ่งในเวลาต่อมา เค็นจิก็ถูกเลือกจากดาบปริศนา เกคิริวเค็น จนเขากลายเป็นนักรบที่มีลักษณะเดียวกัน และสามารถปราบปิศาจได้สำเร็จ นักรบมังกรคนใหม่ ริวเค็นโด จึงได้ถือกำเนิดขึ้น และจากนี้ไปจะเป็นเรื่องราวของเค็นจิ กับการต่อสู้ในฐานะนักรบมาดัน ร่วมกับพวกพ้องของเขา

## ตัวละคร
### อัศวินมาดัน
;นารุคามิ เค็นจิ (鳴神剣二) / นักดาบมาดัน ริวเค็นโด (魔弾剣士リュウケンドー , มาดันเค็นชิ ริวเค็นโด)
:ตัวเอกของเรื่อง เจ้าหน้าที่ตำรวจหนุ่มหน้าใหม่ ที่เพิ่งย้ายมาประจำการที่เมืองอาเคโบโนะ เขาบังเอิญได้รับเลือกจากดาบเกคิริว ให้มาเป็นนักรบมังกร ริวเค็นโด ด้วยทักษะวิชาดาบอันเยี่ยมยุทธ์ของเคนจิ ที่รับการฝึกมาจากสำนัก นารุคามิเคียวชิน
:เค็นจิเป็นคนมีนิสัยชอบพูดตรง จนทำให้รินรู้สึกไม่พอใจในบางครั้ง แต่ทั้งคู่ก็ปรับตัวเข้าหากัน จนเกิดความสัมพันธ์อันดีในเวลาต่อมา
;ฟุโด จูชิโร่ (不動銃四郎) / นักแม่นปืน มาดัน (魔弾銃士リュウガンオー , มาดันจูชิ ริวกันโอ)
:รุ่นพี่ของเคนจิ เป็นเจ้าหน้าที่หน่วย SHOT ผู้มีความสุขุมเยือกเย็น แต่สามารถสนุกสนานและติงต๊องได้เช่นกัน มักน้อยใจที่บทบาทของตนที่น้อยกว่าริวเคนโด จนเหมือนเป็นตัวประกอบมากกว่าพระรอง สิ่งที่ฟุโดไม่ชอบมากที่สุดคือการถูกเรียกว่า **คุณลุง** เนื่องจากฟูโดมีบุคลิกที่มีความเป็นผู้ใหญ่สูงอย่างมาก จึงมักจะถูกเคนจิหยอกล้ออยู่บ่อย ๆ
;ชิรานามิ โคอิจิ (白波鋼一) / นักสู้มาดัน ริวจินโอ (魔弾闘士リュウジンオー , มาดันโทวชิ ริวจินโอ)
:ชายหนุ่มผมทองผู้เงียบขรึม มักออกปฏิบัติการเพียงลำพัง เนื่องจากตนต้องการแก้แค้น อามาจิ ยูยะ และหน่วย SHOT เพราะเข้าใจผิดคิดว่าสังหารพ่อแม่ของตน ภายหลังได้มาร่วมมือกับเหล่าอัศวินมาดัน เพราะความช่วยเหลือของหน่วย SHOT และอัศวินมาดันด้วยกันเอง ทำให้เขายอมรับและเปิดใจแก่พวกเค็นจิได้มากขึ้น

### SHOT
;ซาเคียว ริน (左京 鈴)
:สมาชิกหญิงคนเดียวของหน่วย SHOT เป็นเจ้าหน้าที่ตำรวจในสน.อาเคโบโนะ เช่นกัน เธอเป็นสาวห้าวผู้ชอบเอาชนะ 
;อามาจิ ยูยะ (天地 裕也)
:หัวหน้าของหน่วย SHOT มีบุคลิกสุขุม และเอาใจใส่ลูกทีมทุกคน แต่ขณะเดียวกันก็มีอารมณ์ขัน ทำให้บรรยากาศในหน่วยไม่อึมครึมเกินไป ปกติมักจะปลอมตัวเป็นภารโรงใน สน.อาเคโบโนะ
;เซโตยามะ คิจิ (瀬戸山 喜一)
:หนุ่มแว่นผู้เป็นวิศวกรเวทมนตร์ของหน่วย SHOT มีความรอบรู้ทั้งด้าน วิทยาศาสตร์ และ เวทมนตร์ ทำหน้าที่วิเคราะห์ มาดันคีย์ ก่อนจะส่งให้นักรบมาดัน และแปลข้อมูลจากคำภีร์คานอนแห่งแสงสว่าง

### สถานีตำรวจอาเคโบโนะ
;ทาคาคุระ ริทสึโกะ (高倉 律子)
:เจ้าหน้าที่ตำรวจหญิงของ สน.อาเคโบโนะ เป็นคู่หูกับอิจิโกะ และมีความบ้าบิ่นไม่แพ้กัน
;นาคาซาคิ อิจิโกะ (中崎 市子)
:ตำรวจสาวของสน.อาเคโบโนะ รุ่นพี่ของเคนจิ มักทำอะไรตามอารมณ์ตนเองโดยไม่ยั้งคิด 
;ยูคิมุระ ยูซาบุโร่ (雪村 雄三郎)
;ฮานาดะ เคอิจิ (花田 健一)
;สึคิโอกะ ริวชิจิ (月岡 留七)
;โคบาชิริ โทคุจิ (駒走 徳治)
;อุชิยามะ ชิโอโซ (牛山 塩三)

### ชาวเมืองอาเคโบโนะ
;โนเสะ คาโอริ (野瀬 かおり)
;อิโนะมาตะ คุมะโซ (猪俣 熊蔵)
;อิโนะมาตะ คุนิโกะ (猪俣 邦子)
;ชิคายามะ ฮาจิโกโร่ (鹿山 八五郎)
;ชิคายามะ ทาเมะคิจิ (鹿山 為吉)
;โจโนะ โทมิโอะ (蝶野 富雄)
;กาชิโร่ (ガジロー)
;อุเอโนะ เคย์โกะ (上野 佳子)
;อุเอโนะ ชิเงรุ (上野 繁)
;ฮิเมะโนะ มิซากิ (姫野 美咲)
;เทชิกาวาระ ฮิโรชิ (勅使河原 浩)
;คุริฮาระ โคมาจิ (栗原 小町)
;ไซออนจิ อุมิ (西園寺 海)
:หญิงสาวผู้เป็นศิษย์พี่ของเค็นจิ เธอมาจากเมืองเดียวกับเค็นจิเช่นกัน เธอคอยช่วยชาวบ้านปราบเหล่าจามังกะ ด้วยทักษะวิชาดาบที่เยี่ยมยุทธ์ นอกจากนี้ยังรับเป็นที่ปรึกษาของ ซาเคียว ริน ด้านปัญหาหัวใจ
;ศาสตราจารย์มิคุริยะ (御厨博士)
;มาสเตอร์ริวเคนโด (マスターリュウケンドー)
:อดีตนักดาบมาดัน ริวเคนโด ที่เคยร่วมกับนักรบมาดันอีก 2 คน ต่อสู้กับเกรนโกสต์มาก่อน แต่เนื่องจากพลังของตนไม่เพียงพอที่จะกำจัดเกรนโกสต์ ประกอบกับดาบ เกคิริวเคน ของตนเสียหายจากการต่อสู้ จึงใช้คาถารวมร่างตนเองเข้ากับเกคิริวเคน จนกลายเป็นเกคิริวเค็นแบบในสภาพปัจจุบัน และทำการผนึกร่างของเกรนโกสต์ไว้จนกว่ามนต์ผนึกเกรนโกสต์จะเสื่อมลง เหตุที่นักรบผู้นี้เปลี่ยนร่างของตนเองกลายเป็นดาบเกคิริว เนื่องจากเขาต้องการส่งต่อพลังให้นักรบมาดันรุ่นต่อไป มากำจัดเกรนโกสต์ให้สิ้นซาก

## นักรบมาดัน
### มาดันเค็นชิ ริวเค็นโด
ร่างแปลงของ นารุคามิ เค็นจิ ที่ใช้ เกคิริวเค็น ร่วมกับ ริวเค็นคีย์ ในการแปลงร่าง เน้นต่อสู้ระยะประชิดด้วยวิชาดาบเป็นหลัก สีประจำตัวคือ น้ำเงิน สามารถใช้ มาดันคีย์ ในการเปลี่ยนพลังได้ถึง 3 รูปแบบด้วยกัน
;ไฟเยอร์ริวเค็นโด (ファイヤーリュウケンドー)
:ริวเค็นโดที่ใช้ ไฟเยอร์คีย์ ในการเปลี่ยนพลัง เมื่อเค็นจิติดตั้ง ไฟเยอร์คีย์ กับ ดาบเกคิริว และประกาศว่า **สวมเกราะเปลวเพลิง** เกราะของริวเค็นโดจะเปลี่ยนเป็นสีแดงสด และมีลวดลายเปลวไฟ 
;อควาริวเค็นโด (アクアリュウケンドー)
:ริวเค็นโดที่ใช้ อควาคีย์ ในการเปลี่ยนพลัง เมื่อเค็นจิติดตั้ง อควาคีย์ กับ ดาบเกคิริว และประกาศว่า **สวมเกราะผลึกเยือกแข็ง** เกราะของริวเค็นโดจะเปลี่ยนเป็นสีฟ้าอ่อน และมีลวดลายคลื่นน้ำ 
;ธันเดอร์ริวเค็นโด (サンダーリュウケンドー)
:ริวเค็นโดที่ใช้ ธันเดอร์คีย์ ในการเปลี่ยนพลัง เมื่อเค็นจิติดตั้ง ธันเดอร์คีย์ กับ ดาบเกคิริว และประกาศว่า **สวมเกราะสายฟ้า** เกราะของริวเค็นโดจะเปลี่ยนเป็นสีเหลืองสลับดำ และมีลวดลายสายฟ้า เป็นร่างต่อสู้ที่มีพลังสูงสุดในช่วงแรก 

;อาวุธและจูโอ
:;เกคิริวเค็น (撃龍剣, ゲキリュウケン)
:ดาบมังกรพิฆาต อาวุธดาบประจำตัวของริวเค็นโด มีชีวิตจิตใจและพูดได้ เป็นคู่หูที่ไว้ใจได้ของเค็นจิ เมื่อใช้ร่วมกับ มาดันคีย์ จะสามารถสำแดงพลังที่แท้จริงออกมาได้ ยามที่ไม่ได้ต่อสู้ จะแปลงเป็น**โมบายล์โหมด**ซึ่งปกติจะพกไว้ที่เอวด้านซ้ายของเคนจิ เมื่อประกอบกับมาดันแด็กเกอร์กลายเป็น **ทวินเอดจ์เกคิริวเค็น** (ツインエッジゲキリュウケン)
:;มาดันนัคเคิล (マダンナックル)
:อาวุธสนับมือรูปร่างคล้ายหัวมังกร เรียกใช้ด้วย นัคเคิ่ลคีย์ สามารถชาร์จพลังงานแล้วชกใส่ศัตรูด้วยแรงมหาศาลได้ นอกจากริวเค็นโดแล้ว นักรบมาดันคนอื่นก็สามารถเรียกใช้ได้เช่นกัน
:;มาดันแด็กเกอร์ (マダンダガー)
:อาวุธเสริมของริวเคนโด มีลักษณะเป็น กริช เรียกใช้ด้วย แด็กเกอร์คีย์ สามารถยิงพลังสะกดการเคลื่อนไหวของปิศาจจามังกะได้ ท่าไม้ตายคือ **แด็กเกอร์ สไปรัลเชน** สามารถเชื่อมต่อกับ เกคิริวเค็น กลายเป็นดาบ 2 ปลาย ทวินเอดจ์เกคิริวเค็น
:;ชิชิจูโอ เบรฟเลออน (獅子獣王ブレイブレオン)
:จูโอประจำตัวของริวเค็นโด ลักษณะเป็นสิงโต สีขาวสลับน้ำเงิน ธาตุดิน สามารถแปลงร่างเป็น **เลออนไตรค์** (レオントライク) ที่มีลักษณะเป็นมอเตอร์ไซต์ 3 ล้อ
:;โฮโนจูโอ ไฟเยอร์คอง (炎獣王ファイヤーコング)
:จูโอที่มีลักษณะเป็นลิงกอริลล่า สีส้มแดง ธาตุไฟ มีพละกำลังมหาศาล และสามารถเผาศัตรูให้ไหม้ในพริบตาได้ เมื่อรวมร่างกับ ไฟเยอร์ริวเค็นโด จะเปลี่ยนร่างเป็นปืนใหญ่ได้
:;มิซุจูโอ อควาชาร์ค (水獣王アクアシャーク)
:จูโอที่มีลักษณะเป็นฉลาม สีฟ้าอ่อน ธาตุน้ำ มีขากรรไกรที่ทรงพลัง พร้อมด้วยฟันอันแหลมคม เมื่อรวมร่างกับ อควาริวเค็นโด จะสามารถเปลี่ยนร่างเป็นเซิร์ฟบอร์ดได้
:;ธันเดอร์อีเกิ้ล (サンダーイーグル)
:จูโอที่มีลักษณะเป็นนกอินทรี สีเหลืองสลับดำ ธาตุสายฟ้า ถนัดการโจมตีด้วยพลังสายฟ้าและการต่อสู้กลางอากาศ นอกจากนี้ยังสามารถรวมร่างกับ ธันเดอร์ริวเคนโด กลายเป็น วิงค์ริวเคนโด เพื่อรับมือกับปิศาจจามังกะที่บินได้

;มาดันคีย์
:;ริวเค็นคีย์ (リュウケンキー)
:;มาดันไฟนอลคีย์ (マダンファイナルキー)
:;เลออนคีย์ (レオンキー)
:;นัคเคิลคีย์ (ナックルキー)
:;แด็กเกอร์คีย์ (ダガーキー)
:;ไฟเยอร์คีย์ (ファイヤーキー)
:;ไฟเยอร์ไฟนอลคีย์ (ファイヤーファイナルキー)
:;คองคีย์ (コングキー)
:;อควาคีย์ (アクアキー)
:;อควาไฟนอลคีย์ (アクアファイナルキー)
:;ชาร์คคีย์ (シャークキー)
:;ธันเดอร์คีย์ (サンダーキー)
:;ธันเดอร์ไฟนอลคีย์ (サンダーファイナルキー)
:;อีเกิ้ลคีย์ (イーグルキー)

#### มาดันเค็นชิ ก็อดริวเค็นโด
:ริวเค็นโดร่างพัฒนา ซึ่งเกิดจากการที่ดาบเกคิริว ได้รับพลังใหม่ เกิดเป็นนักรบมังกรผู้ทรงพลังดุจเทพเจ้า มีพลังและความสามารถสูงขึ้นกว่าเดิม รวมถึงร่างพลังธาตุอื่น ๆ ก็ได้รับการอัพเกรดไปด้วยเช่นกัน
;เบิร์นนิ่งริวเค็นโด (バーニングリュウケンドー)
:ร่างที่ใช้ เบิร์นนิ่งคีย์ ในการเปลี่ยนพลัง พัฒนาจาก ไฟเยอร์ริวเค็นโด โดยมีพลังธาตุไฟที่แกร่งกว่าเดิม
;บลิซซาร์ดริวเค็นโด (ブリザードリュウケンドー)
:ร่างที่ใช้ บลิซซาร์ดคีย์ ในการเปลี่ยนพลัง พัฒนาจาก อควาริวเค็นโด โดยเปลี่ยนจากใช้พลังธาตุน้ำ มาเป็นธาตุน้ำแข็ง
;ไลท์นิ่งริวเค็นโด (ライトニングリュウケンドー)
:ร่างที่ใช้ ไลท์นิ่งคีย์ ในการเปลี่ยนพลัง พัฒนาจาก ธันเดอร์ริวเค็นโด โดยมีพลังสายฟ้าที่แกร่งกว่าเดิม
;คิวเคียวคุมาดันเคนชิ อัลติเมทริวเค็นโด (究極魔弾剣士アルティメットリュウケンドー)
:ร่างแปลงขั้นสุดยอดของริวเค็นโด ที่ใช้ อัลติเมทคีย์ ในการแปลงร่าง ลักษณะชุดเกราะโดยรวมเหมือนกับ ก็อดริวเค็นโด แต่มีสีทองสลับเงิน และสามารถอัญเชิญจูโอทั้ง 4 ตนมาร่วมสู้พร้อมกันได้อีกด้วย

;อาวุธและจูโอ
:;ก็อดเกคิริวเค็น (ゴッドゲキリュウケン)
:เกคิริวเค็นที่ได้รับพลังใหม่มาหลังจากฟื้นขึ้นอีกครั้ง ซึ่งทำให้เค็นจิสามารถแปลงร่างเป็น ก็อดริวเคนโด ได้ โดยรูปร่างของเกคิริวเค็นจะเปลี่ยนจากดาบกลายเป็นดาบพร้อมโล่ในตัว และสามารถนำดาบกับโล่มาประกอบเข้าด้วยกันในรูปแบบใช้ท่าไม้ตาย เรียกว่า**ไฟนอลครัชโหมด** ในสภาพ**โมบายล์โหมด**จะเปลี่ยนจากตราแบบเหน็บข้างเอวปกติ มาอยู่ที่ข้อมือของเค็นจิแทน
:;อัลติเมทดราก้อน (アルティメットドラゴン)
:มังกรทองคำขนาดเล็ก เมื่อรวมร่างกับ ก็อดเกคิริวเคน จนเกิดเป็น ก็อดเกคิริวเคน อัลติเมทโหมด ขึ้นมา
:;ก็อดเลออน (超獅子獣王ゴッドレオン)
:;เบิร์นนิ่งคอง (超コング獣王バーニングコング)
:;บลิซซาร์ดชาร์ค (ブリザードシャーク)
:;ไลท์นิ่งอีเกิ้ล (ライトニングイーグル)
:;ไรจินริว (究極獣王ライジンリュウ)

;มาดันคีย์
:;ก็อดริวเค็นคีย์ (ゴッドリュウケンキー)
:;ก็อดไฟนอล (ゴッドファイナルキー)
:;ก็อดเลออนคีย์ (ゴッドレオンキー)
:;เบิร์นนิ่งคีย์ (バーニングキー)
:;เบิร์นนิ่งคองคีย์ (バーニングコングキー)
:;เบิร์นนิ่งไฟนอลคีย์ (バーニングファイナルキー)
:;บลิซซาร์ดคีย์ (ブリザードキー)
:;บลิซซาร์ดชาร์คคีย์ (ブリザードシャークキー)
:;บลิซซาร์ดไฟนอลคีย์ (ブリザードファイナルキー)
:;ไลท์นิ่งคีย์ (ライトニングキー)
:;ไลท์นิ่งอีเกิลคีย์ (ライトニングイーグルキー)
:;ไลท์นิ่งไฟนอลคีย์ (ライトニングファイナルキー)
:;อัลติเมทคีย์ (アルティメットキー)
:;ชินอัลติเมทคีย์ (真アルティメットキー)
:;อัลติเมทไฟนอลคีย์ (アルティメットファイナルキー)

### มาดันจูชิ ริวกันโอ
ร่างแปลงของ ฟุโด จูชิโร่ ที่ใช้ โกริวกัน ร่วมกับ ริวกันคีย์ ในการแปลงร่าง เป็นนักรบมาดันที่ปรากฎตัวคนแรก สีประจำตัวคือ แดง ถนัดการต่อสู้ระยะไกล และมีทักษะการยิงที่แม่นยำราวกับจับวาง แต่ก็สามารถสู้ระยะประชิดได้ดีไม่แพ้กัน เมื่อใช้พลังของ มาดันแม็กนั่ม จะสามารถเปลี่ยนร่างเพิ่มพลังเป็น แม็กน่าริวกันโอ ได้ 
;อาวุธและจูโอ
:;โกริวกัน (剛龍銃, ゴウリュウガン)
:ปืนมังกรเหล็กไหล อาวุธปืนประจำตัวของริวกันโอ มีชีวิตจิตใจและพูดได้ เหมือนกับ เกคิริวเค็น แต่มีนิสัยสุขุมรอบคอบ ชอบคำนวณความเป็นไปได้ของเหตุการณ์เป็นเปอร์เซนต์ เมื่อต้องต่อสู้ระยะประชิด จะสามารถกางใบมีดด้านหน้าออกมา เป็นดาบปลายปืนได้ สามารถแปลงเป็น**โมบายล์โหมด**ได้ โดยปกติฟุโดจะพกไว้ที่เอวด้านขวา
:;มาดันนัคเคิล (マダンナックル)
:;บัสเตอร์วูลฟ์ (ウルフ獣王バスターウルフ)
:จูโอประจำตัวของริวกันโอ มีลักษณะเป็นหมาป่า สีแดงเทา สามารถแปลงร่างเป็นมอเตอร์ไซค์ได้

;มาดันคีย์
:;ริวกันคีย์ (リュウガンキー)
:;ช็อตคีย์ (ショットキー)
:;วูลฟ์คีย์ (ウルフキー)
:;นัคเคิลคีย์ (ナックルキー)
:;แคนนอนไฟนอลคีย์ (キャノンファイナルキー)

#### มาดันจูชิ แม็กน่าริวกันโอ
:ริวกันโอที่ได้รับการเพิ่มพลังขึ้นไปอีกขึ้น จนพัฒนาเป็นร่างใหม่ที่ทรงพลังกว่าเดิม สามารถยิงโจมตีศัตรูได้ต่อเนื่องอย่างไร้จุดบอด ด้วยปืนที่เพิ่มมาอีก 1 กระบอกอย่าง มาดันแม็กนั่ม
;คิวเคียวคุมาดันจูชิ อัลติเมทริวกันโอ (究極魔弾銃士アルティメットリュウガンオー)
:ร่างแปลงขั้นสุดยอดของริวกันโอ เกิดจากการใช้ อัลติเมทคีย์ ดอกที่ 2 ในการแปลงร่าง ลักษณะชุดเกราะเหมือนกับ แม็กน่าริวกันโอ แต่มีสีทองทั้งร่าง
;อาวุธและจูโอ
:;แม๊กน่าโกริวกัน (マグナゴウリュウガン)
:โกริวกันที่พัฒนาความสามารถในการวิเคราะห์ และประสิทธิภาพการยิงที่รวดเร็วกว่าเดิม และเมื่อประกอบกับ มาดันแม็กนั่ม กลายเป็นสุดยอดอาวุธ **แม็กน่าโกริวกัน** (マグナゴウリュウガン) ปืนไรเฟิ่ลที่ทรงพลังและมีดาบปลายปืนที่ยาวขึ้น
::;อัลติเมทโกริวกัน (アルティメットゴウリュウガン)
:;มาดันแม็กนั่ม (マダンマグナム)
:ปืนสั้นของแม็กน่าริวกันโอ เมื่อริวกันโอเรียกใช้ จะสามารถแปลงเข้าสู่ร่าง แม็กน่าริวกันโอ ได้ สามารถใช้แบบปืนคู่ หรือจะประกอบเข้ากับ โกริวกัน กลายเป็นรูปแบบปืนไรเฟิ่ลได้ นอกจากนี้ยังสามารถกางใบมีดด้านหน้า และพับด้ามขึ้น กลายเป็นมีดสั้นสำหรับสู้ระยะประชิดได้เช่นกัน
:;แม็กน่าวูลฟ์ (超ウルフ獣王マグナウルフ)

;มาดันคีย์
:;แม็กน่าริวกันคีย์ (マグナリュウガンキー)
:;แม็กน่าไฟนอลคีย์ (マグナファイナルキー)
:;แม็กน่าวูลฟ์คีย์ (マグナウルフキー)
:;แม็กนั่มคีย์ (マグナムキー)
:;อัลติเมทคีย์ (アルティメットキー)
:;อัลติเมทแคนนอนไฟนอลคีย์ (アルティメットキャノンファイナルキー)

### มาดันโทชิ ริวจินโอ
ร่างแปลงของ ชิรานามิ โคอิจิ ที่ใช้ ซันริวจิน ร่วมกับ ริวจินคีย์ ในการแปลงร่าง สีประจำตัวคือ ดำ ถนัดการต่อสู้ระยะประชิดและระยะกลาง โดยสามารถสลับใช้อาวุธทั้ง 2 รูปแบบได้อย่างคล่องแคล่ว นอกจากนี้ยังมีความสามารถพิเศษในการเคลื่อนที่เร็วชั่วพริบตาอีกด้วย  

;คิวเคียวคุมาดันโทชิ อัลติเมทริวจินโอ (究極魔弾闘士アルティメットリュウジンオー)
:ร่างแปลงขั้นสุดยอดของริวจินโอ ที่ใช้ อัลติเมทคีย์ ดอกที่ 3 ในการแปลงร่าง ลักษณะชุดเกราะเหมือนกับร่างปกติ แต่เปลี่ยนเป็นสีทองอร่าม

;อาวุธและจูโอ
:;ซันริวจิน (斬龍刃, ザンリュウジン)
:ขวานมังกรทมิฬ อาวุธประจำตัวของริวจินโอ สามารถเปลี่ยนอาวุธได้ถึง 2 รูปแบบคือ แอ็กซ์โหมด ขวาน 2 ปลาย และ อาร์เชอร์รี่โหมด หน้าไม้ มีนิสัยยียวนกวนบาทาพอ ๆ กับโคอิจิ สามารถแปลงเป็น **โมบายล์โหมด** ได้ ปกติจะพกไว้ที่ข้อมือซ้ายของโคอิจิ
::;อัลติเมทซันริวจิน (アルティメットザンリュウジン)
:;มาดันนัคเคิล (マダンナックル)
:;เดลต้าชาโดว์ (クロウ獣王デルタシャドウ)
:จูโอประจำตัวของริวจินโอ มีลักษณะเป็นนกกา สีดำขลิบทองและแดง นอกจากจะแปลงเป็นมอเตอร์ไซค์ได้แล้ว ยังสามารถแปลงเป็นเจ็ทแพ็คให้กับริวจินโอ สำหรับทำการต่อสู้กลางอากาศได้เช่นกัน
::;อัลติเมทเดลต้าชาโดว์ (アルティメットシャドウ)

;มาดันคีย์
:;ริวจินคีย์ (リュウジンキー)
:;ชาโดว์คีย์ (シャドウキー)
:;นัคเคิลคีย์ (ナックルキー)
:;แอ็กซ์ไฟนอลคีย์ (アックスファイナルキー)
:;อาร์เชอรีไฟนอลคีย์ (アーチェリーファイナルキー)
:;อัลติเมทคีย์ (アルティメットキー)
:;อัลติเมทแอ็กซ์คีย์ (アルティメットアックスファイナルキー)
:;อัลติเมทอาร์เชอรีไฟนอลคีย์ (アルティメットアーチェリーファイナルキー)

## กองทัพปีศาจ จามังกะ
;จอมปิศาจ เกรนโกสต์ (大魔王グレンゴースト)
:เจ้าแห่งอสูรในตำนานที่ทรงพลังที่สุด ในอดีตเกรนโกสต์เคยประมือกับเหล่านักรบมาดันทั้งสาม จนกระทั่งถูกผนึกไว้ในไข่ขนาดยักษ์ และคอยดูดกลืนไมนัสเอเนอร์จี้จากด้านมืดในจิตใจของมนุษย์ เพื่อมาคืนชีพตนเองให้สมบูรณ์อีกครั้ง
;ศาสตราจารย์แมลง ดร.เวิร์ม (毒虫博士Dr.ウォーム)
:หนึ่งในสมาชิกของจามังกะ เป็นหัวหน้าของเหล่าขุนพลปิศาจ มีหน้าที่สร้างสัตว์ประหลาด มาจู เพื่อส่งมันไปก่อความโกลาหลให้แก่มนุษยชาติ จงรักภักดีต่อ เกรนโกสต์ มากที่สุดในกลุ่ม
;หน้ากากจันทร์เสี้ยว จาร์คมูน (月蝕仮面ジャークムーン) / เมคานิมูน (メカニムーン)
:ขุนพลคนที่ 1 ของจามังกะ เจ้าของสมญานาม นักดาบจันทรา เชี่ยวชาญวิชาดาบจันทร์ทมิฬ ท่าไม้ตายคือ**เพลงดาบผ่าจันทร์เสี้ยว** และ  **เพลงดาบเงาจันทร์เพ็ญ** เป็นคู่ปรับตัวฉกาจของริวเคนโด จาร์คมูนชอบการต่อสู้อย่างตรงไปตรงมา และเกลียดการใช้กลโกงเป็นที่สุด
:ในตอนที่ 21 จาร์คมูนได้ตายลงหลังจากการดวลกับริวเค็นโด เนื่องจากร่างกายเกิดการเสื่อมสภาพด้วยผลของพลังจากจอมมาร เกรนโกสต์ ต่อมาได้ถูกเคานต์บลัดดี้ นำร่างไปดัดแปลง ชุบชีวิตขึ้นมาเป็นนักรบไซบอร์ก เมคานิมูน ก่อนจะถูกพวกนักรบมาดันทำลายไป ในตอนที่ 48 จนกระทั่งตอนที่ 51 เขาได้ฟื้นคืนชีพกลับมาในฐานะ จาร์คมูน อีกครั้ง ในคืนวันคริสต์มาส เพื่อดวลกับเค็นจิอีกครั้งตามที่ปรารถนา ทั้งคู่ได้ต่อสู้กันอย่างสมศักดิ์ศรี อย่างก่อนจะแพ้การดวลอีกครั้ง และวิญญาณของจาร์คมูนก็ได้ไปสู่สุขคติในที่สุด
;ราชินีทองคำ เลดี้โกลด์ (黄金女王レディゴールド)
:ขุนพลหญิงหนึ่งเดียวของ จามังกะ มีความสามารถด้านพลังเวทมนตร์ และสร้างสัตว์ประหลาด มักใช้พลังมายาหลอกล่อคู่ต่อสู้ ส่วนตัวเธอไม่กินเส้นกับ ดร.เวิร์ม สักเท่าไหร่ และมักขัดแย้งกันเป็นประจำ
;มนุษย์ศิลายักษ์ ร็อคคริมสัน (岩石巨人ロッククリムゾン)
:หนึ่งในขุนพลของจามังกะที่มาจากออสเตรเรีย มีพละกำลังมากที่สุดในกลุ่ม ร่างกายมีความทนทานแข็งแกร่งเป็นเลิศ และยังสามารถฟื้นคืนชีพได้เมื่อถูกทำลายอีกด้วย มีจุดอ่อนคือ หากใครไปด่าว่า โง่ ร๊อคครอมสันจะเกิดอารมณ์ฉุนเฉียว และควบคุมตัวเองไม่ได้
;เคานต์แห่งควันโลหิต บลัดดี้ (血煙伯爵ブラッディ)
:ขุนพลที่ปรากฎตัวเป็นคนสุดท้ายของจามังกะ มีลักษณะเป็นร่างจักรกล สามารถสร้างสัตว์ประหลาดจำพวกจักรกล ที่สามารถส่งคลื่นรบกวนอุปกรณ์ของ SHOT ได้อีกด้วย อนึ่ง เคานต์บลัดดี้ คือฆาตกรตัวจริง ที่ลงมือสังหารพ่อแม่ของโคอิจิ
;มาจู (魔獣)
;มาเทคิเมกะ (魔的メカ)
;สึไคมะ (遣い魔)
:ทหารระดับล่างของจามังกะซึ่งทำหน้าที่เป็นกำลังรบหลักในการก่อกวน โดยทหารแต่ละกลุ่มจะแบ่งเป็นหลายประเภทด้วยกันประกอบไปด้วย สึไคมะแบบทั่วไป ซึ่ง เป็นทหารธรรมดา, สึไคมะมาสเตอร์ เป็นทหารชั้นแนวหน้า นอกจากนี้ยังมีสึไคมะเฉพาะกลุ่มอย่าง สึไคมะของเลดี้โกลด์ จะเป็นทหารหญิงมีเครื่องประดับ สามารถแปลงร่างเป็นมนุษย์ได้ และเปลี่ยนชุดไปมาได้ มีสมาชิก 3 คนคือ **เกเลเมเด้**, **ยูโรปะ** และ **โฟร์บอส** และสึไคมะของบลัดดี้ จะเป็นทหารจักรกลไซบอร์ก

## การออกอากาศ
**ริวเคนโด นักรบมังกรผู้พิทักษ์** ออกอากาศทุกวันอาทิตย์เวลา 7:00 น. - 7:30 น. ทางสถานีโทรทัศน์ทีวีโตเกียวในประเทศญี่ปุ่น

ในประเทศไทย ได้มีการออกอากาศทางสถานีโทรทัศน์ดาวเทียม ช่องทรู สปาร์คของทรูวิชั่นส์ โดยใช้ชื่อว่า **นักรบมังกรริวเคนโด** ออกอากาศทุกวันจันทร์ถึงวันพฤหัสบดี เวลา 19.30 - 20.00 น. อย่างไรก็ตาม บริษัท ทีไอจีเอ จำกัด ได้ซื้อลิขสิทธิ์โดยใช้ชื่อว่า **ริวเคนโด นักรบมังกรผู้พิทักษ์** วางจัดจำหน่ายรูปแบบวีซีดีและดีวีดี และได้ออกอากาศทางโทรทัศน์ สถานีโทรทัศน์ทีไอทีวีออกอากาศ เมื่อวันที่4 สิงหาคม พ.ศ. 2550 จนถึงวันที่ 29 ธันวาคม ปีเดียวกัน และได้ย้ายการออกอากาศทาง โมเดิร์นไนน์ทีวี ทุกวันเสาร์ในเวลา 10:00 น. เมื่อวันที่ 5 มกราคม พ.ศ. 2551 จนถึงวันที่ 22 กุมภาพันธ์  พ.ศ. 2551 และได้ย้ายเวลาการออกอากาศมาเป็นทุกวันเสาร์เวลา 07:30 น. ต่อมาได้เพิ่มออกอากาศเป็นวันอาทิตย์ จนจบเรื่อง ผู้ที่นำออกอากาศคือบริษัท การ์ตูนคลับมีเดีย

## อ้างอิง
### ข้อมูลที่มา

## แหล่งข้อมูลอื่น
*ริวเคนโด เว็บไซต์ 
*เว็บไซต์ TV-aichi 

หมวดหมู่:โทกูซัตสึ
หมวดหมู่:ทาการะโทมี่
หมวดหมู่:ละครโทรทัศน์ญี่ปุ่นในปี พ.ศ. 2549
หมวดหมู่:รายการโทรทัศน์ประเภทซูเปอร์ฮีโร